Publication: Magyar Közlöny
Issue: MK-2004-26 (Year: 2004, Number: 26)
Era: 2004-2010
Section: a 8/2004. (III. 8.) OM rendelethez
Paragraph Index: 249

a 8/2004. (III. 8.) OM rendelethez Az Egyesült Királyságban: Az Egyesült Királyság Nemzeti Szakmai Képesítési Rendszerének (United Kingdom National Framework of Vocational Qualifications) 3. és 4. szintû olyan szabályozott képzései, amelyek elvégzésérõl olyan bizonyítványt adnak ki, amelyet a Nemzeti Szakmai Képesítési Tanács Nemzeti Szakmai Képesítésként (National Vocational Qualifications, NVQ), illetve Skóciában Skóciai Szakmai Képesítésként (Scottish Vocational Qualifications) akkreditált. Ezeket a képesítési szinteket a következõk szerint határozták meg: — 3. szint: alkalmasság különféle, komplex és nem rutinjellegû tevékenységek széles körének ellátására különféle helyzetekben, ahol nagyfokú felelõsségvállalás és önállóság szükséges, gyakran mások munkájának az irányítása és ellenõrzése is. — 4. szint: alkalmasság komplex, mûszaki vagy szakmai jellegû tevékenységek széles körének az elvégzésére különféle helyzetekben, nagyfokú felelõsségvállalás és önállóság tanúsítása mellett, mely gyakran magában foglalja a mások munkájáért való felelõsségvállalást és az erõforrásokkal való gazdálkodást is. Németországban: — a mûszaki asszisztens [technische(r) Assistent(in)], kereskedelmi asszisztens [kaufmaennische(r) Assistent(in)], szociális szakmák (soziale Berufe) és az államilag elismert légzés- és beszédtechnikai, hangképzési instruktor [staatlich gepruefte(r) Atem-, Sprech- und Stimmlehrer(in)] szakmák gyakorlására elõkészítõ szabályozott képzések legalább tizenhárom éves teljes idõtartammal, amelyekhez a középfokú oktatás (mittlerer Bildungsabschluss) sikeres elvégzése szükséges, és magukban foglalják a következõket: (i) legalább három év szakosított iskolai (Fachschule) szakképzés, amely záróvizsgával végzõdik, és ha lehetséges, egy- vagy kétéves szakosító képzéssel egészül ki, amely szintén záróvizsgával végzõdik, (ii) legalább két és fél év szakosított iskolai (Fachschule) szakképzés, amely záróvizsgával végzõdik, és hat hónapnál nem rövidebb szakmai gyakorlattal vagy hat hónapnál nem rövidebb, meghatározott intézményben eltöltött gyakornoksággal egészül ki, vagy (iii) legalább két év szakosított iskolai (Fachschule) szakképzés, amely záróvizsgával végzõdik, és egy évnél nem rövidebb szakmai gyakorlattal vagy egy évnél nem rövidebb, meghatározott intézményben eltöltött gyakornoksággal egészül ki. — az államilag elismert [staatlich gepruefte(r)] technikus [Techniker(in)], üzemgazdász [Betriebswirt(in)], formatervezõ [Gestalter(in)] és családgondozó [Familienpfleger(in)] szakmákra vonatkozó szabályozott képzések összesen tizenhat évnél nem rövidebb idõtartammal, amelyeknek része a (kilenc évnél nem rövidebb idõtartamú) kötelezõ iskola vagy ezzel egyenértékû oktatás és képzés sikeres elvégzése, és egy három évnél nem rövidebb szakiskolai (Berufsschule) képzés sikeres elvégzése, és amelyek legalább két év szakmai gyakorlat, két évnél nem rövidebb nappali képzés vagy ennek megfelelõ idõtartamú, nem nappali rendszerû képzés teljesítését foglalják magukban, — szabályozott képzések és szabályozott munkavégzés közbeni képzések összesen tizenöt évnél nem rövidebb idõtartammal, amelyeknek része a (kilenc évnél nem rövidebb idõtartamú) kötelezõ iskola és szakképzés (általában három év) sikeres elvégzése, melyek általában magukban foglalnak legalább két év szakmai gyakorlatot (az esetek többségében három évet), és a munkavégzés közbeni képzés részeként egy vizsgát, amelyre a felkészítõ képzés a szakmai gyakorlattal egy idõben (legalább 1000 órában) vagy nappali képzésben zajlik (legalább egy évig). Hollandiában: — összesen tizenöt évnél nem rövidebb nappali rendszerben zajló szabályozott képzések, amelyeknek része nyolc év alapfokú oktatás és négy év középfokú általános oktatás (MAVO), felkészítõ szakoktatás (VBO) vagy magasabb szintû általános középfokú oktatás teljesítése, és amelyhez három- vagy négyéves képzés teljesítése szükséges középfokú szakképzõ fõiskolán (MBO), amelyet záróvizsga követ, — összesen tizenhat évnél nem rövidebb nappali rendszerben zajló szabályozott képzés, amelyeknek része nyolc év alapfokú oktatás és négy év legalább felkészítõ szakoktatás (VBO) vagy magasabb szintû általános középfokú oktatás teljesítése, és amelyhez legalább négyéves szakképzés teljesítése szükséges a gyakornoki rendszerben, amely tartalmaz legalább heti egy nap elméleti oktatást fõiskolán, a többi napon gyakorlati képzést gyakorlati képzési központban vagy vállalatnál, és amelyet második vagy harmadik szintû záróvizsga követ. Ausztriában: — A felsõszintû szakiskolák (Berufsbildende Hoehere Schulen), valamint mezõgazdasági és erdészeti felsõoktatási intézmények (Hoehere Land- und Forstwirtschaftliche Lehranstalten) képzései, beleértve a különleges formákat (einschliesslich der Sonderformen), amelyek szerkezetét és szintjét a törvényi, rendeleti és közigazgatási rendelkezések határozzák meg. E képzések teljes hossza legalább tizenhárom év, öt év szakképzést foglalnak magukban, és záróvizsga követi õket, amelynek letétele bizonyítja a szakmai alkalmasságot. 2004/26. szám — A mesteriskolák (Meisterschulen), mesterosztályok (Meisterklassen), ipari mesteriskolák (Werkmeisterschulen) és építõmûves iskolák (Bauhandwerkerschulen) képzései, amelyek szerkezetét és szintjét a törvényi, rendeleti és közigazgatási rendelkezések határozzák meg. E képzések teljes hossza legalább tizenhárom év: kilenc év kötelezõ oktatást foglalnak magukban, amelyet legalább három év szakképzés követ szakosított iskolában vagy legalább három év képzés vállalatnál és párhuzamosan szakképzõ iskolában (Berufsschule), amelyek mindegyikét záróvizsga követi, és legalább egyéves képzés elvégzése egészíti ki mesteriskolában (Meisterschulen), mesterosztályban (Meisterklassen), ipari mesteriskolában (Werkmeisterschulen) vagy építõmûves iskolában (Bauhandwerkerschulen). Az esetek többségében a képzési idõ legalább tizenöt év, beleértve a szakmai gyakorlat idejét, amely megelõzi a képzést ezekben az intézményekben, vagy részidõs képzéssel együtt zajlik (legalább 960 órában). Az oktatási miniszter 9/2004. (III. 8.) OM rendelete a Kollégiumi nevelés országos alapprogramjának

Source: https://magyarkozlony.hu/hivatalos-lapok/12b2559c2495e56a06a1b9b22c4f584eaf235861/dokumentumok/5cdea1fa1d20a61f3ca74863b9267c6bb8450447/letoltes